
	[bookmark: _GoBack]Atzinums par Ministru kabineta noteikumu projektu “Grozījumi Ministru kabienta 2020.gada 10.marta noteikumos Nr.130 “Darbības programmas “Izaugsme un nodarbinātība” prioritārā virziena “Vides aizsardzības un resursu izmantošanas efektivitāte” 5.5.1.specifiskā atbalsta mērķa “Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” ceturtās projektu iesniegumu atlases kārtas “Kultūras mantojuma saglabāšana, atjaunošana un ar to saistītās infrastruktūras attīstība Rīgas vēsturiskā centra teritorijā” īstenošanas noteikumi” un tā anotāciju

	


Finanšu ministrija (turpmāk – FM) sadarbībā ar Centrālo finanšu un līgumu aģentūru atbilstoši kompetencei ir izskatījusi Kultūras ministrijas (turpmāk – KM) izstrādāto Ministru kabineta (turpmāk – MK) noteikumu projektu “Darbības programmas “Izaugsme un nodarbinātība” prioritārā virziena “Vides aizsardzības un resursu izmantošanas efektivitāte” 5.5.1.specifiskā atbalsta mērķa “Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” ceturtās projektu iesniegumu atlases kārtas “Kultūras mantojuma saglabāšana, atjaunošana un ar to saistītās infrastruktūras attīstība Rīgas vēsturiskā centra teritorijā” īstenošanas noteikumi” (turpmāk – noteikumu projekts) un tā sākotnējās ietekmes novērtējuma ziņojumu (anotācija) un atbalsta to tālāku virzību, vienlaikus izsakot šādus iebildumus un priekšlikumus. 

Iebildumi.	
1. Lūdzam precizēt un/vai papildināt noteikumu projektu, kā arī anotāciju, ņemot vērā, ka no šobrīd esošās redakcijas nav secināms, kāda satura un formas ir noteikumu projekta 2.punktā minētais dokuments – gada pārskats par objekta, kurā veikti ieguldījumi, darbību. Norādām, ka anotācijā nav iekļauta informācija, vai minētais dokuments tiks paredzēts KM metodikā par valsts atbalsta uzraudzību 5.5.1.SAM[footnoteRef:1] ietvaros, vai paredzēta dokumenta atbilstoši Gada pārskatu un konsolidēto gada pārskatu likumam iesniegšana. Vēršam uzmanību, ka 5.5.1.SAM ietvaros finansējuma saņēmēji un to sadarbības partneri ir dažādas juridiskas personas, tajā skaitā, tādas, kuras nav minētā likuma subjekti atbilstoši tā 3.pantam.  [1:  Darbības programmas “Izaugsme un nodarbinātība” 5.5.1.specifiskais atbalsta mērķis “Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus”] 

Vienlaikus aicinām KM precizēt noteikumu projektu, lai plānotie MK noteikumu Nr.130[footnoteRef:2] 50.punkta grozījumi atbilstu Revīzijas iestādes revīzijas Nr.DR/ESIF/2020/15-6 ziņojuma 8.ieteikumam. Revīzijas iestāde norāda, ka tā ir pret atbildības par MK noteikumu Nr.130 43.punkta nosacījuma izpildi novirzīšanu finansējuma saņēmējam, bet ir par objektīvu trešās puses vērtējumu. Revīzijas iestādes ieskatā būtu nepieciešams regulēt, kāda informācija (uz kādiem datiem pamatoti aprēķini) un cik bieži finansējuma saņēmējam ir jāsniedz sadarbības iestādei, lai tā varētu nodrošināt šī nosacījuma uzraudzību. Papildus, atbilstoši minētajam Revīzijas iestādes ziņojumam, aicinām anotācijā ietvert skaidrojumu, kas ir uzskatāms par “kultūras jomas pakalpojumu sniedzēju”. Ņemot vērā, ka, iespējams, finansējuma saņēmējiem ar MK noteikumu Nr.130 grozījumiem tiek uzlikts jauns papildu pienākums, atbilstoši atrunājama šo grozījumu spēkā stāšanās.  [2:  MK 2020.gada 10.marta noteikumi Nr.130 Darbības programmas “Izaugsme un nodarbinātība” prioritārā virziena “Vides aizsardzības un resursu izmantošanas efektivitāte” 5.5.1.specifiskā atbalsta mērķa “Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” ceturtās projektu iesniegumu atlases kārtas “Kultūras mantojuma saglabāšana, atjaunošana un ar to saistītās infrastruktūras attīstība Rīgas vēsturiskā centra teritorijā” īstenošanas noteikumi.
] 

2. Ņemot vērā, ka valsts atbalstu šo noteikumu ietvaros drīkst apvienot ar citu valsts atbalstu, tai skaitā ar de minimis atbalstu, par vienām un tām pašām attiecināmajām izmaksām (MK noteikumu Nr.130 46.punkts), lūdzam papildināt noteikumu projektu ar jaunu punktu, kas papildina MK noteikumus Nr.130 ar normu, ka pretendentam jāiesniedz visa informācija par plānoto un piešķirto atbalstu par tām pašām attiecināmajām izmaksām, norādot atbalsta piešķiršanas datumu, atbalsta sniedzēja nosaukumu, atbalsta pasākumu, plānoto vai piešķirto atbalsta summu un atbalsta intensitāti, lai varētu izvērtēt, vai netiek pārsniegtas atbalsta apvienošanas normas. 
3. Lūdzam papildināt noteikumu projektu ar jaunu punktu, kas precizē MK noteikumu Nr.130 51.punktā vārdus “atbalsta saņēmējs ir pārkāpis” aizstājot tos ar “tiek pārkāptas”, jo arī, ja atbalsta sniedzējs ir piešķirot atbalstu pārkāpis regulas prasības, atbalsts ir atgūstams.
4. SANI2 sistēmā paziņotais atbalsta programmas beigu termiņš ir 2021.gada 30.jūnijs  (proti, tā ir pēdējā diena, kad var tikt pieņemts lēmums par atbalsta piešķiršanu), taču MK noteikumu Nr.130 46.punkts nosaka, ka “lēmumu par atbalsta piešķiršanu saskaņā ar Komisijas regulu Nr. 651/2014 pieņem līdz Komisijas regulas Nr. 651/2014 58. panta 4. punktā un 59. pantā noteiktajam termiņam”. Tā kā Komisijas 2014.gada 17.jūnija Regula (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu (turpmāk -  Komisijas regula Nr. 651/2014) ir pagarināta līdz 2023.gada 31.decembrim, ja tiek plānots piešķirt atbalstu pēc termiņa, kas paziņots SANI2, ir nepieciešams par pagarinājumu paziņot SANI2 sistēmā. Attiecīgi lūdzam ar šo informāciju papildināt anotāciju, skaidri nosakot atbalsta programmas beigu termiņu.

Priekšlikumi.
1. Lūdzam precizēt noteikumu projekta 1.punktu, nosakot tādas uzraudzības rādītāju vērtības, kas summējot MK noteikumu Nr.322[footnoteRef:3] un MK noteikumu Nr.130 rādītājus būtu atbilstošas spēkā esošajā Eiropas Savienības struktūrfondu un Kohēzijas fonda 
2014.–2020.gada plānošanas perioda darbības programmā “Izaugsme un nodarbinātība” (turpmāk – DP) norādītajām sasniedzamajām vērtībām vai papildināt anotāciju, skaidrojot minētās uzraudzības rādītāju nesakritības. Vēršam uzmanību, ka no esošās anotācijā ietvertās informācijas nav saprotams, kā pa kārtāmveidojas DP noteiktā rādītāju vērtība.  [3:  MK 2016.gada 24.maija noteikumi Nr.322 “Darbības programmas “Izaugsme un nodarbinātība” prioritārā virziena “Vides aizsardzības un resursu izmantošanas efektivitāte” 5.5.1.specifiskā atbalsta mērķa “Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” pirmās un otrās atlases kārtas īstenošanas noteikumi”.] 

2. Lūdzam papildināt MK noteikumu projekta 1.punktu ar zīmi “,” aiz vārda “ministrijas”, lai normā skaidri nodalītu Kultūras ministriju no atbildīgās iestādes. 
3. Skaidrojam, ka publiskā finansējuma piešķiršana kultūras vai kultūrvēsturiskā mantojuma saglabāšanas pasākumam, kas visai sabiedrībai pieejams bez maksas, kalpo sociālam un kultūras mērķim un tam nav saimnieciska rakstura. Tāpat arī tad, ja no kultūras iestādes apmeklētājiem vai sabiedrībai pieejama kultūras, kultūrvēsturiskā mantojuma saglabāšanas pasākuma dalībniekiem/vai infrastruktūras lietotājiem tiek prasīta samaksa, kas sedz tikai daļu no faktiskajām izmaksām, šim pasākumam tik un tā nav saimnieciska rakstura, jo šādu samaksu nevar uzskatīt par reālu atlīdzību par sniegto pakalpojumu. Līdz ar to, ja tiek secināts, ka ieņēmumi no saimnieciskās darbības ir mazāki par 50 procentiem no kultūras jomas pakalpojumu sniedzēja gada budžeta, proti, pasākumam nav saimniecisks raksturs un nav jāpiemēro komercdarbības atbalsta regulējums (šajā gadījumā Komisijas 2014.gada 17.jūnija Komisijas regulas Nr. 651/2014) 53.panta nosacījumi). Savukārt, ja tiek konstatēts, ka pasākumam ir saimniecisks raksturs, lai pasākums netiktu uzskatīts par komercdarbības atbalstu un nebūtu jāpiemēro komercdarbības atbalsta regulējums, jāizpildās MK noteikumu Nr.130 43.1.apakšpunkta nosacījums, kas norāda uz pasākuma lokālo raksturu (neizpildās komercdarbības atbalsta ceturtā pazīme). Attiecīgi, lai MK noteikumos Nr.130 skaidrāk ietvertu komercdarbības atbalsta izslēdzošos nosacījumu vērtēšanas kārtību, lūdzam, MK noteikumu Nr.130 43.punktu izteikt šādā redakcijā:
“43. Projektam netiek piemēroti Komisijas regulas Nr. 651/2014 53. panta nosacījumi šādos gadījumos:
43.1. ja tas nav saistīts ar saimnieciskās darbības veikšanu, jeb izveidotās infrastruktūras amortizācijas periodā projekta iesniedzēja ieņēmumi no saimnieciskās darbības ir mazāki par 50 procentiem no kultūras jomas pakalpojumu sniedzēja gada budžeta;
43.2.ja tas ir saistīts ar saimnieciskās darbības veikšanu un nav kvalificējams kā atbalsts komercdarbībai, jeb izveidotās infrastruktūras amortizācijas periodā no visiem kultūras jomā sniegto pakalpojumu saņēmējiem gadā vairāk nekā 85 procenti ir Latvijas iedzīvotāji.” 
4. Lūdzam papildināt anotācijas I sadaļas “Tiesību akta projekta izstrādes nepieciešamība” 2.punkta “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” ar informāciju kā plānotie grozījumi ietekmē īstenošanā esošos projektus (grozījumus līgumā par projekta īstenošanu), t.i., vai tie nav uzskatāmi par būtiskiem Regulas Nr.1303/2013[footnoteRef:4] 71.panta izpratnē.  [4:   Eiropas Parlamenta un Padomes 2013. gada 28. decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006] 

5. Lūdzam precizēt anotācijas II sadaļas “Tiesību akta projekta ietekme uz sabiedrību, tautsaimniecības attīstību un administratīvo slogu” 3.punktu “Administratīvo izmaksu monetārs novērtējums” atbilstoši MK 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” prasībām. 



Jautājumu gadījumā lūdzam sazināties ar FM Eiropas Savienības fondu stratēģijas departamenta Publisko investīciju attīstības nodaļas vecāko eksperti Līvu Zvirgzdiņu, tālr.67083945, Liva.Zvirgzdina@fm.gov.lv. 


Ar cieņu

	valsts sekretāres vietnieks 
Eiropas Savienības struktūrfondu un Kohēzijas fonda jautājumos                                         
	
	                   A.Eberhards   


























   Eiropas Savienības fondu stratēģijas departamenta
Publisko investīciju plānošanas nodaļas vecākā eksperte
Līva Zvirgzdiņa,  67-083-945
Līva.Zvirgzdina@fm.gov.lv

Eiropas Savienības fondu sistēmas vadības departaments
Eiropas Savienības fondu tiesiskā nodrošinājuma nodaļas vadītājas vietniece
Inita Petrova, 67083941
Inita.Petrova@fm.gov.lv 

Infrastruktūras attīstības departamenta
Teritoriju infrastruktūras attīstības projektu nodaļas vadītāja
Jana Laula, 25919817
Jana.Laula @cfla.gov.lv  

Komercdarbības atbalsta kontroles departamenta vecākā eksperte
Sarma Liepa, 67095456
Sarma.Liepa@fm.gov.lv 

